Lav et referat af nedenstående tekst:

Tekst:
- Ørnevågen er en meget sjælden rovfugl, og jeg var selv heldig at få den at se. Sådan lyder det fra Rolf Christensen, der er ornitog og en af kræfterne bag Skagen Fuglestation, hvis opgaver blandt andet er at observere fugletrækket ved Skagen. Den voksne ørnevåge blev set af seks "birdere" (fuglekiggere), og det skete søndag lige før og efter middag. Omkring klokken 13 landede den vest for Skagen Fyr, og det skete trods de mange turister, der er lige nu i Skagen. Ørnevågen vendte ved Grenen, og Rolf Christensen håber at kunne se rovfuglen igen i dag i Skagen. Det er blot 21. gang, at denne art nogensinde ses i Danmark. Ørnevågen yngler nærmest i Bulgarien, Tyrkiet og Grækenland, men de store bestande findes i det sydvestlige Rusland, hvorfra fuglen måske er kommet. Ørnevågen ligner meget en musvåge, men er større, mere hvidlig og rød. Vingefanget er op til 1,55 meter, og den er op til 50 cm lang.

Referat:
Voksen ørnevåge er søndag set over himlen ved Skagen, og det er sjældent, at den fugl bevæger sig på disse breddegrader.